Държавен вестник, бр. 54, 2002 г., стр. 10

С Т Р .  10
Д Ъ Р Ж А В Е Н   В Е С Т Н И К
Б Р О Й  54
търсещи закрила, с оглед установяване на са-
моличността и изясняване на обстоятелствата,
свързани с подадената молба.
(2) Източник на данните по ал. 1 могат да бъдат
както самите чужденци, така и български или
чуждестранни физически или юридически лица.
(3) Не се допуска да се събират сведения за
чужденците от официалните власти на държа-
вите, от които те бягат.
(4) В Държавната агенция за бежанците се
създават собствени информационни фондове
по ред, определен от председателя є, при спаз-
ване на нормативните актове за защита на
личните данни.
Чл. 64. Държавните органи са длъжни да пре-
доставят исканата от Държавната агенция за
бежанците информация, необходима за изясня-
ване на обстоятелствата по подадената молба.
Чл. 65. Документите и данните, свързани с
личността на чужденеца, търсещ или получил
закрила, станали известни по време на произ-
водството за предоставяне на статут или по
време на пребиваването му на територията на
Република България след получаване на ста-
тут, са служебна тайна. Те се съхраняват в лич-
ните дела и в регистъра на Държавната агенция
за бежанците и се използват единствено за нуж-
дите на производството по този закон или за
нуждите на международното сътрудничество на
държавите—страни по Конвенцията за статута
на бежанците от 1951 г.
Чл. 66. (1) Спрямо чужденец с влязло в сила
решение за отказ, прекратяване или отнема-
не на статут или по отношение на когото про-
изводството е прекратено, се прилагат разпо-
редбите на Закона за чужденците в Република
България.
(2) Държавната агенция за бежанците уве-
домява писмено Министерството на вътрешните
работи, Министерството на външните работи,
Главна дирекция “Гражданска регистрация и
административно обслужване” на Министерст-
вото на регионалното развитие и благоустройс-
твото и органите на местната администрация
по местопребиваването на чужденеца за реше-
нието по ал. 1.
Чл. 67. (1) Принудителните административ-
ни мерки “отнемане правото на пребиваване”,
“принудително отвеждане до границата”, “екс-
пулсиране” и “забрана за влизане в страната”
не се привеждат в изпълнение до влизане в сила
на решението на председателя на Държавната
агенция за бежанците.
(2) Принудителните административни мер-
ки по ал. 1 се отменят, когато на чужденеца е
предоставен статут на бежанец или хуманита-
рен статут.
(3) Алинеи 1 и 2 не се прилагат, когато има
основания да се смята, че чужденецът, търсещ
или получил закрила, представлява опасност за
националната сигурност, или който веднъж осъж-
дан с влязла в сила присъда за тежко престъпле-
ние, представлява опасност за обществото.
Раздел II
Ускорено производство
Чл. 68. (1) Производството по реда на този
раздел се провежда от интервюиращ орган в тран-
зитен или регистрационно-приемателен център
до приключването му съгласно чл. 70, ал. 1.
(2) След регистрирането на молбата с тър-
сещия закрила се провежда интервю, за което
се съставя протокол. Протоколът, надлежно
подписан от чужденеца, търсещ закрила, и от
преводача, съответно тълковника, се прилага
към личното дело.
(3) Жена, търсеща закрила, при заявено от нея
желание се интервюира от интервюиращ орган и/
или преводач, съответно тълковник, от същия пол.
Чл. 69. (1) Новопристигналият или пребива-
ващият не по законоустановения ред в Репуб-
лика България чужденец, търсещ закрила, се
настанява в транзитен или регистрационно-
приемателен център.
(2) Чужденецът, търсещ закрила, се подлага
на медицински преглед и изследвания и остава
под карантина, докато станат известни резул-
татите. При необходимост той може да бъде
настанен в болнично заведение.
 (3) По отношение на чужденците, търсещи
закрила, извън тези по ал. 1, ускореното произ-
водство се провежда в регистрационно-приема-
телен център, като разпоредбата на ал. 2 може
да не се прилага.
Чл. 70. (1) В срок до 3 дни от регистриране-
то на молбата интервюиращият орган е длъжен
да вземе решение за:
1. отказ поради явна неоснователност на
молбата по чл. 13;
2. прекратяване на производството по чл. 15,
т. 5, 6 и 8 и чл. 16, т. 10;
3. допускане до производство по общия ред.
(2) В случаите по ал. 1, т. 1 решението тряб-
ва да съдържа произнасяне относно сигурност-
та на държавата за чужденеца, в която следва
да бъде върнат.
(3) Ако в срока по ал. 1 не бъде взето реше-
ние, се преминава към производство по общия
ред, като личното дело на чужденеца незабавно
се изпраща на председателя на Държавната
агенция за бежанците.
(4) Решението по ал. 1 се връчва на чужде-
неца, търсещ закрила, като правата и задълже-
нията, произтичащи от него, му се съобщават
на разбираем за него език.
(5) Препис от решението се изпраща на пред-
седателя на Държавната агенция за бежанците.
Чл. 71. Ускореното производство не се при-
лага по отношение на непридружен малолетен
или непълнолетен чужденец, търсещ закрила.
Раздел III
Производство по общия ред
Чл. 72. (1) Производството по общия ред се
провежда в регистрационно-приемателен център
след влизане в сила на решението по чл. 70, ал. 1,
т. 3, както и в случаите по чл. 70, ал. 3 и чл. 71.